《重有感用叔测韵》
明代·王彦泓

仅喜他人不我先，此诗才读便愀然。素娥计险思奔月，紫玉愁深恐化烟。

残夜枕函香泽满，隔年衣袖唾花溅。一生长羡金泥蝶，颤向钗边与镜边。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。